**תאודוסיו השני, דוכס ברגנסה השביעי** (בפורטוגזית: **Teodósio II, Duque de Bragança**‏; 28 באפריל 1568 – 29 בנובמבר 1630) היה אציל פורטוגזי ואביו של ז'ואאו הרביעי, מלך פורטוגל. הוא היה ידוע בנאמנותו לפיליפה הראשון, מלך פורטוגל.

ביוגרפיה
--------

תאודוסיו נולד ב-28 באפריל 1568 באלנטז'ו, לז'ואאו הראשון, דוכס ברגנסה השישי ולקתרינה, דוכסית ברגנסה, בתם של דוארטה, דוכס גימרייש הרביעי ואיזבלה מברגנסה, דוכסית גימרייש. בילדותו, תאודוסיו הובא לבית המלוכה תחת סבשטיאו, מלך פורטוגל. המלך אהב אותו מאוד ובשנת 1578 התעקש לקחת אותו לאפריקה במשלחת נגד מלך מרוקו. המערכה הצבאית הזו נכשלה. במהלך קרב אל-קסר אל-כביר, תאודוסיו נשאר לצדו של מלכו עד שהמצב נהיה מסוכן ביותר. ואז, סבסטיאן הורה למשרתים לקחת את הילד בן העשר למקום מבטחים מאחורי הקווים. תאודוסיו לא שמח להישאר בצד וברח בהזדמנות הראשונה. תאודוסיו לקח סוס ורכב לקווי החזית של הקרב, ובסופו של דבר, כמו רבים אחרים, הוא נפצע ונלקח בשבי. בפורטוגל אביו ז'ואאו הציע הון כופר על יורשו. הוא גם ביקש מפליפה השני, מלך ספרד לכתוב למלך מרוקו כדי לחסוך את חייו של תאודוסיו הצעיר. לא היה צורך בבהלה כזו. לאחר שהורשם מסיפור אומץ ליבו בקרב, מלך מרוקו נתן לילד ללכת, בבטחה וללא כופר, באוגוסט 1579.

בינתיים בפורטוגל המצב היה אי שקט. עם היעלמותו של המלך סבסטיאן בקרב, המלך החדש היה הקרדינל אנריקה, מלך פורטוגל, זקן חסר ילדים. תאודוסיו היה בנם של אינפנטה קתרינה, אישה שאפתנית שעם בעלה הדוכס מברגנסה שאפה לכס המלוכה. פליפה השני, מלך ספרד, שאף גם הוא לכס המלכות הפורטוגלי, והשתמש בכל האמצעים כדי להרחיק את תאודוסיו הצעיר (נינו של המלך מנואל הראשון ואיום אפשרי) מחוץ למדינה. רק כאשר הבטיח לעצמו את הכתר בבטחה, איפשר פליפה השני מספרד, שהפך לפיליפה הראשון מפורטוגל, את חזרתו של הילד.

תאודוסיו הפך לדוכס בשנת 1583 לאחר מותו של אביו וגדל להיות משרת נאמן של מלך ספרד של פורטוגל. הוא הגן על ליסבון מפני התקפות של מועמד אחר (אנטוניו, אב המנזר של קראטו) והיה אחראי לביטחון הממלכה במשך שנים רבות. בהכרה בנאמנות זו, העניק לו פיליפה הראשון עוד אדמות ותארים. ב-29 בנובמבר 1630 מת תאודוסיו באלנטז'ו, ובנו ז'ואאו השני, דוכס ברגנסה השמיני ירש את תאריו.

משפחתו
------

ב-17 ביוני 1603 תאודוסיו התחתן עם אנה דה ולאסקו אי גירון, בתו של חואן פרננדז דה ולאסקו, דוכס פריאס החמישי ומריה טלס-גירון, ממנה נולדו לו ילדים:

* ז'ואאו הרביעי, מלך פורטוגל (1604–1656)
* דוארטה מברגנסה (1605–1649), לורד וילה דו קונדה
* קתרינה מברגנסה (1606–1610)
* אלכסנדר מברגנסה (1607–1637)

אילן יוחסין
-----------


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| דיניש דה ברגנסה, רוזן למוש |   | ביאטריש, רוזנת למוש השלישית |   | ז'יימה, דוכס ברגנסה הרביעי |   | לאונור דה גוסמן אי ולאסקו |   | מנואל הראשון, מלך פורטוגל |   | מריה מאראגון, מלכת פורטוגל |
|   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |
|   |   | איזבל דה לנקאסטרה |   |   |   | תאודוסיו הראשון, דוכס ברגנסה החמישי |   | איזבלה מברגנסה, דוכסית גימרייש |   |   |   | דוארטה, דוכס גימרייש הרביעי |   |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   | ז'ואאו הראשון, דוכס ברגנסה השישי |   |   |   |   |   |   |   | קתרינה, דוכסית ברגנסה |
|   |   |   |   |   |   |   |   |
|   |   |   |   |   |   |   |   |   |   |   |   |   |
|
|   |   |   |   |   |   |   |   |   |   | **תאודוסיו השני, דוכס ברגנסה השביעי** |
|

קישורים חיצוניים
----------------

ויקישיתוף מדיה וקבצים בנושא **תאודוסיו השני, דוכס ברגנסה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX5217787
* ISNI: 0000 0003 9966 612X
* LCCN: n81024920
* SUDOC: 081141386
* VIAF: 294749024
* WorldCat: lccn-n81024920

 |